బంగ్లాదేశ్ ప్రధానికి ఉల్లి సెగ... ఇంట్లో 'ఉల్లి' లేకుండా వంటలు
శనివారం, 5 అక్టోబరు 2019 (10:09 IST)
ఉల్లిఘాటు సరిహద్దులను దాటిపోయింది. ఇప్పటికే దేశంలో ఉల్లిఘాటు తీవ్రంగా ఉంది. ఫలితంగా ఉల్లిపాయల ధరలు ఆకాశాన్ని తాకాయి. వీటిని కిందికి దించేందుకు కేంద్ర ప్రభుత్వం చర్యలు చేపట్టింది. ఇందులోభాగంగా ఉల్లి ఎగుమతులపై తాత్కాలిక నిషేధం విధించింది. దీంతో దేశ వ్యాప్తంగా ఉల్లధరలు కొంతమేరకు తగ్గాయి.
కానీ, ఆసియా దేశాల్లో మాత్రం ఉల్లి ధరలు ఒక్కసారిగా పెరిగిపోయాయి. ఉల్లి ఎగుమతులపై భారత్ విధించిన నిషేధం పుణ్యమాని ఉల్లిఘాటు సరిహద్దులను దాటిపోయింది. ఈ సెగ పొరుగు దేశమైన బంగ్లాదేశ్‌కు ఎక్కువగా తగిలింది. దీంతో వంటల్లో ఉల్లిపాయ వేయవద్దంటూ తన వంటమనిషికి సూచించానంటూ బంగ్లాదేశ్‌ ప్రధాని షేక్‌ హసీనా తెలిపారు.
శుక్రవారం ఢిల్లీలో జరిగిన భారత్-బంగ్లాదేశ్‌ బిజినెస్‌ ఫోరంలో ఆమె పాల్గొన్నారు. 'మీరు (భారత్‌) ఎందుకు ఉల్లి ఎగుమతిని ఆపారో తెలీదు. కానీ ఇలాంటి పరిస్థితి వస్తే ముందే చెబితే బాగుండేది. మీరు హఠాత్తుగా ఈ నిర్ణయం తీసుకోవడంతో మాకు ఇబ్బంది కలుగుతోంది. భవిష్యత్తులో మాత్రం ఇలాంటి పరిస్థితి వస్తే ముందే చెప్పండి' అని కోరారు.
ఆ తర్వాత భారత వాణిజ్యం, పరిశ్రమల శాఖ మంత్రి పీయూష్‌ గోయల్‌ మాట్లాడుతూ ఇరు దేశాల మధ్య వ్యాపారం జరిగే పలు ఉమ్మడి అంశాలు ఉన్నాయని తెలిపారు. కోల్‌కతా, ఖుల్నాల మధ్య నడుస్తున్న బంధన్‌ ఎక్స్‌ప్రెస్‌ రైలును, రెండు సార్లకు పెంచాలని భావిస్తున్నామన్నారు.
bangladesh pradhaaniki ulli sega... intlo 'ulli' lekunda vantalu
sanivaaram, 5 aktobaru 2019 (10:09 IST)
ullighaatu sarihaddulanu daatipoyindi. ippatike desamlo ullighaatu teevramgaa undi. phalitamgaa ullipaayala dharalu aakaasaanni taakaayi. veetini kindiki dinchenduku kendra prabhutvam charyalu chepattindi. indulobhaagamgaa ulli egumatulapai taatkaalika nishedham vidhinchindi. deentho desha vyaaptamgaa ulladharalu kontameraku taggaayi.
cony, asia deshaallo maatram ulli dharalu okkasariga perigipoyayi. ulli egumatulapai bharat vidhinchina nishedham punyamaani ullighaatu sarihaddulanu daatipoyindi. ee sega porugu desamaina bangladeshake ekkuvagaa tagilindi. deentho vantallo ullipaya veyavaddantu tana vantamanishiki suuchimchaanantuu bangladeshma pradhaani sheki haseena telipaaru.
sukravaaram dhilleelo jarigina bharat-bangladeshma bijinesse foramlo aame paalgonnaaru. 'meeru (bharathm) enduku ulli egumatini aaparo teleedu. cony ilanti paristhiti vaste munde chebithe bagundedi. meeru hataattugaa ee nirnayam teesukovadamto maaku ibbandi kalugutondi. bhavishyattulo maatram ilanti paristhiti vaste munde cheppandi' ani koraru.
aa tarvaata bhaarata vaanijyam, parisramala saakha mantri piyushe goyale maatlaadutuu iru deshaala madhya vyaparam jarige palu ummadi amsaalu unnaayani telipaaru. kolnata, khulnala madhya nadustunna bandhan expressee railunu, rendu saarlaku penchaalani bhaavistunnaamannaaru.